	กิจกรรม ปฏิกิริยาลูกโซ่
	สถานการณ์จำลอง


รายละเอียด

เมื่อกดที่ปุ่มให้แท่งบรรจุแหล่งกำเนิดนิวตรอนหย่อนลงมา ซึ่งสื่อจะแสดงการเลื่อนแท่งบรรจุแหล่งกำเนิดนิวตรอนลงมา จากนั้น จะมีนิวตรอน 1 นิวตรอน เคลื่อนที่อย่างช้า ๆ ออกจากแท่งไปชนกับนิวเคลียสของไอโซโทปกัมมันตรังสี 1 นิวเคลียส ซึ่งนิวเคลียสจะจับนิวตรอนไว้ ทำให้เปลี่ยนไปเป็นนิวเคลียสใหม่ เช่น ยูเรเนียม-236 หรือ พลูโทเนียม-240 ซึ่งมีความไม่เสถียรมากขึ้น โดยสื่อแสดงความไม่เสถียรที่มากขึ้นด้วยการแสดงนิวเคลียสที่จับนิวตรอนไว้สั่นที่มากกว่าเดิม จากนั้น นิวเคลียสที่ไม่เสถียรจะแยกออกเป็นนิวเคลียสมวลน้อยกว่า 2 นิวเคลียสพร้อมปลดปล่อยพลังงานและนิวตรอนอีก 3 นิวตรอน

	กิจกรรม ปฏิกิริยาลูกโซ่
	สถานการณ์จำลอง


รายละเอียด

กรณีเลือก ยูเรเนียม-235 (U-235)  หรือ พลูโทเนียม-239 (Pu-239)  เลือกจำนวนนิวเคลียส 80 หรือ 120  นิวเคลียส และ เลือกวัสดุหน่วงความเร็วนิวตรอนเป็น “น้ำ”  นิวตรอนที่ถูกปล่อยออกมาจากฟิชชันครั้งแรก จะไปกระตุ้นนิวเคลียสอื่นให้เกิดฟิชชันครั้งต่อ ๆ ไป ทำให้ระดับพลังงานเพิ่มขึ้นเรื่อย ๆ จนมากกว่า 10 จูล แล้วจะมีหลอดไฟสีแดง ส่งเสียงเอฟเฟคเหมือนรถพยาบาล เตือนอันตราย พร้อมคำว่า DANGER จากนั้น มีกรอบข้อความแจ้งให้ผู้ใช้ “หย่อนแท่งควบคุม” 

เมื่อกดแล้วเลื่อนแถบเลื่อนไปจนสุดเพื่อหย่อนแท่งควบคุมแล้ว สื่อจะแสดงแท่งควบคุมถูกหย่อนลงา แล้วนิวตรอนหลายนิวตรอนที่เคลื่อนที่ออกมาจากฟิชชันแต่ละนิวเคลียสแต่ละครั้ง จะถูกจับด้วยแท่งควบคุมส่วนใหญ่ ทำให้ปฏิกิริยาลูกโซ่ที่เกิด มีจำนวนน้อยลง และพลังงานที่ได้ น้อยลง น้อยกว่า 10 จูล ประมาณครึ่งหนึ่ง แล้วจะมีกรอบข้อความแจ้ง “ยังได้พลังงานไม่ถึง 10 จูล ลองขยับแท่งควบคุมขึ้นหรือลง จนได้พลังงานประมาณ 10 จูล”

เมื่อผู้ใช้กดแล้วเลื่อนแถบเลื่อนเพื่อขยับแท่งควบคุมขึ้น การเกิดปฏิกิริยาลูกโซ่ จะเกิดด้วยจำนวนที่มากขึ้น และพลังงานที่ได้มากขึ้น จนบางครั้งบางกว่า 10 จูล ซึ่งส่งผลให้เกิดการเตือนอันตราย แต่ถ้า หย่อนแท่งควบคุมลง จะเกิดปฏิกิริยาลูกโซ่น้อยลง จนกระทั่ง เมื่อผู้ใช้ขยับแท่งควบคุมมาที่ระดับกลาง ๆ  จะเป็นระดับที่พอดีทำให้ปฏิกิริยาลูกโซ่เกิดขึ้นอย่างต่อเนื่องและปลดปล่อยพลังงานออกมา ประมาณ 10 จูล ตัวเลขเวลาดิจิทัลจะเริ่มวิ่ง พร้อมมีกรอบข้อความแจ้งว่า “ดีมาก ได้พลังงานประมาณ 10 จูลแล้ว ให้หยุดการขยับแท่งควบคุม แล้วให้ปฏิกิริยาลูกโซ่ปล่อยพลังงานระดับนี้อย่างต่อเนื่องจนครบ 10 วินาที”

เมื่อเวลาผ่านไปครบ 10 วินาที จะมีกรอบข้อความแจ้งว่า “ได้พลังงานนิวเคลียร์ 10 จูลเป็นเวลา 10 วินาทีแล้วกดเปิดตารางบันทึกผล” พร้อมลูกศรชี้ไปที่ปุ่ม “ตารางบันทึกผลการทำกิจกรรม”

เมื่อกด “ตารางบันทึกผลการทำกิจกรรม” สื่อจะแสดงตารางบันทึกผล โดยมีค่าต่าง ๆ กรอกให้อัตโนมัติ พร้อมแสดงเป้าหมายกิจกรรม ที่ได้ทำแล้ว ทั้งนี้ ถ้ายังทำกิจกรรมไม่ครบตามเป้าหมาย จะมีกรอบข้อความแจ้งว่า “กลับไปทำกิจกรรมต่อ โดยเลือกไอโซโทปกัมมันตรังสีชนิดใหม่” ดังตัวอย่างด้านล่าง

	กิจกรรม ปฏิกิริยาลูกโซ่
	สถานการณ์จำลอง


รายละเอียด

กรณีเลือก ยูเรเนียม-235 (U-235)  หรือ พลูโทเนียม-239 (Pu-239)  เลือกจำนวนนิวเคลียส 10  40   80  หรือ  120  แล้วเลือก “ไม่ใช้”  วัสดุหน่วงความเร็วของนิวตรอน  นิวตรอนจะพุ่งไปพบนิวเคลียสแล้วกระเจิงออกไป แล้วสื่อจะแสดงกรอบข้อความ “ไม่เกิดฟิชชัน กดเริ่มใหม่” ดังภาพตัวอย่างด้านล่าง

	กิจกรรม ปฏิกิริยาลูกโซ่
	สถานการณ์จำลอง


รายละเอียด

กรณีเลือก ยูเรเนียม-235 (U-235)  หรือ พลูโทเนียม-239 (Pu-239)  เลือกจำนวนนิวเคลียส 10  40 แล้วเลือก”น้ำ” เป็นวัสดุหน่วงความเร็วของนิวตรอน  นิวตรอนจะพุ่งไปพบนิวเคลียสแล้วเกิดฟิชชันครั้งแรก และครั้งต่อไปอีก 1 หรือ 2 ครั้ง จากนั้น สื่อจะแสดงกรอบข้อความ “ไม่เกิดปฏิกิริยาลูกโซ่ กดเริ่มใหม่” ดังภาพตัวอย่างด้านล่าง

	กิจกรรม ปฏิกิริยาลูกโซ่
	สถานการณ์จำลอง


รายละเอียด

กรณีเลือกยูเรเนียม-238 หรือ ทอเรียม-232  เลือกจำนวนนิวเคลียส  10  40   80  หรือ  120  แล้วเลือก วัสดุหน่วงความเร็วของนิวตรอนเป็น “ไม่ใช้” หรือ “น้ำ”  นิวตรอนจะเคลื่อนที่ไปชนนิวเคลียสแล้วถูกจับไว้ กลายเป็นนิวเคลียสของไอโซโทปใหม่ คือ ยูเรียม-239 หรือ ทอเรียม-233 ตามลำดับ จากนั้น นิวเคลียสจะแยกออกจากกันเป็นนิวเคลียสใหม่ 2 นิวเคลียสที่มวลน้อยกว่า พร้อมปล่อยนิวตรอนออกมา 3 นิวตรอน เพียงครั้งเดียว ไม่เกิดฟิชชันครั้งต่อ ๆ ไป แล้วสื่อจะแสดงข้อความ “ไม่เกิดปฏิกิริยาลูกโซ่ กดเริ่มใหม่” ดังตัวอย่างในรูปด้านล่าง
 [image: image16.png]o i

th

wm





 [image: image17.png]



[image: image18.png]



[image: image19.png]



	กิจกรรม ปฏิกิริยาลูกโซ่
	สถานการณ์จำลอง


รายละเอียด

กรณีสามารถสร้างปฏิกิริยาลูกโซ่ได้ครบ 2 ไอโซโทป ตารางบันทึกผลจะแสดงข้อมูลผลการทำกิจกรรมครบถ้วน  จากนั้น สื่อจะแสดงปุ่มคำถามเป็นสีสด พร้อมกรอบข้อความระบุให้กดเพื่อไปตอบคำถามท้ายกิจกรรม ดังตัวอย่างด้านล่าง

	กิจกรรม ปฏิกิริยาลูกโซ่
	คำถามท้ายกิจกรรม


รายละเอียด

เมื่อกด “คำถามท้ายกิจกรรรม” และเมื่อกดแล้ว จะไปที่หน้าคำถาม 

คำถามท้ายกิจกรรมมีทั้งหมด 3 ข้อ ดังนี้
1. ไอโซโทปกัมมันตรังสีชนิดใดบ้างที่สามารถนำมาสร้างปฏิกิริยาลูกโซ่ได้
· U-235 และ U-238   
·  U-235 และ Pu-239

·  U-238 และ Th-232

เฉลย ตัวเลือกที่ 2 U-235 และ Pu-239
ถ้าตอบผิด มีกรอบแสดงข้อความว่า “พิจารณาอีกที ไอโซโทปกัมมันตรังสีชนิดใด ที่เมื่อกระตุ้นด้วยนิวตรอนแล้ว เกิดฟิชชันอย่างต่อเนื่อง จำนวนมาก”
ถ้าตอบถูก มีกรอบข้อความว่า “เก่งมาก สังเกตชนิดของชนิดของไอโซโทปกัมมันตรังสีที่ทำให้เกิดปฏิกิริยาลูกโซ่ได้ถูกต้อง”
2. ในกรณีไอโซโทปที่สามารถนำมาสร้างปฏิกิริยาลูกโซ่ได้ การใช้วัสดุหน่วงความเร็วนิวตรอนช่วยในการสร้างปฏิกิริยาลูกโซ่ได้อย่างไร
· ลดความเร็วของการดูดจับนิวตรอนโดยนิวเคลียส ทำให้เกิดปฏิกิริยาลูกโซ่อย่างต่อเนื่อง
· ลดความเร็วนิวตรอนที่อยู่ภายในนิวเคลียส ทำให้ได้พลังงานจากฟิชชันมากขึ้น 
· ลดความเร็วนิวตรอนที่ปลดปล่อยออกมาจากฟิชชัน ทำให้สามารถทำให้เกิดฟิชชันครั้งต่อ ๆ ไปได้
เฉลย ค. ลดความเร็วนิวตรอนที่ปลดปล่อยออกมาจากฟิชชัน ทำให้สามารถทำให้เกิดฟิชชันครั้งต่อ ๆ ไปได้
ถ้าตอบผิด มีกรอบแสดงข้อความว่า “พิจารณาอีกที วัสดุหน่วงความเร็วนิวตรอนทำให้อัตราเร็วของนิวตรอนที่ออกมาจากฟิชชันเป็นอย่างไร”
ถ้าตอบถูก มีกรอบข้อความว่า “สังเกตได้ดีมาก นิวตรอนปลดปล่อยออกมาจากฟิชชันที่มีความเร็วสูงจะไม่สามารถกระตุ้นให้นิวเคลียสอื่น ๆ ของไอโซโทปกัมมันตรังสีที่อยู่รอบ ๆ เกิดฟิชชันได้ จึงจำเป็นต้องลดความเร็วลงด้วยวัสดุหน่วงความเร็วของนิวเตรอน เพื่อทำให้เกิดฟิชชันใน
ครั้งต่อ ๆ ไปได้”
3. ในกรณีไอโซโทปที่สามารถนำมาสร้างปฏิกิริยาลูกโซ่ได้ จำนวนนิวเคลียสเริ่มต้นของไอโซโทปกัมมันตรังสี ส่งผลอย่างไรกับปฏิกิริยาลูกโซ่
· ถ้าจำนวนนิวเคลียสเริ่มต้นน้อยเกินไป ปฏิกิริยาลูกโซ่จะไม่เกิดขึ้น
·  ไม่ว่าจำนวนนิวเคลียสเริ่มต้นน้อยหรือมาก ปฏิกิริยาลูกโซ่จะเกิดขึ้น
·  ถ้าจำนวนนิวเคลียสเริ่มต้นมากขึ้น ปฏิกิริยาลูกโซ่จะเกิดได้มากขึ้น
เฉลย  ตัวเลือกที่ 3  ถ้าจำนวนนิวเคลียสเริ่มต้นมากขึ้น ปฏิกิริยาลูกโซ่จะเกิดได้มากขึ้น
ถ้าตอบผิด มีกรอบแสดงข้อความว่า “พิจารณาอีกที เมื่อจำนวนนิวเคลียสเปลี่ยนจาก 80 เป็น 120 ต้องขยับแท่งควบคุมเพื่อลดหรือเพิ่มอัตราการเกิดปฏิกิริยาลูกโซ่”
ถ้าตอบถูก มีกรอบข้อความว่า “เก่งมาก สามารถเข้าใจผลของจำนวนนิวเคลียสเริ่มต้นกับการเกิดปฏิกิริยาลูกโซ่ได้อย่างถูกต้อง จำนวนนิวเคลียสที่มากขึ้น จะสามารถทำให้เกิดปฏิริยาลูกโซ่ได้มากขึ้น”
4. การหย่อนแท่งควบคุมลงในบริเวณที่เกิดปฏิกิริยาลูกโซ่ ส่งผลต่อการเกิดปฏิกิริยาลูกโซ่อย่างไร
·  ปฏิกิริยาลูกโซ่เกิดได้ง่ายขึ้น ทำให้มีการเพิ่มของปฏิกิริยาเมื่อเวลาผ่านไป
·  ปฏิกิริยาลูกโซ่ลดลง ทำให้มีความสม่ำเสมอของปฏิกิริยาเมื่อเวลาผ่านไป
·  ปฏิกิริยาลูกโซ่เกิดขึ้นอย่างต่อเนื่องมากยิ่งขึ้น แล้วจะลดลงเมื่อเวลาผ่านไป
เฉลย ตัวเลือกที่ 2 ปฏิกิริยาลูกโซ่ลดลง ทำให้มีความสม่ำเสมอของปฏิกิริยาเมื่อเวลาผ่านไป
ถ้าตอบผิด มีกรอบแสดงข้อความว่า “พิจารณาอีกที เมื่อหย่อนแท่งควบคุม พลังงานที่ได้จากปฏิกิริยาลูกโซ่เพิ่มขึ้น หรือลดลง แล้วระดับพลังงานที่ได้ สื่อถึงอัตราการเกิดปฏิกิริยาลูกโซ่อย่างไร”
ถ้าตอบถูก มีกรอบข้อความว่า “เก่งมาก แท่งควบคุมทำจากวัสดุที่มีสมบัติพิเศษในการจับนิวตรอนได้ดี เมื่อหย่อนแท่งเหล่านี้ลงไปในบริเวณเกิดปฏิกิริยาลูกโซ่ จะจับนิวตรอนที่จะไปทำให้เกิดฟิชชันต่อเนื่องมีจำนวนน้อยลง การเกิดปฏิกิริยาลูกโซ่จึงลดลง และเมื่อปล่อยแท่งควบคุมไว้ระยะเวลาหนึ่ง ปฏิกิริยาลูกโซ่จะมีความสม่ำเสมอ”
เมื่อตอบคำถามถูกทุกข้อแล้ว จะปรากฏปุ่ม “ไปสรุปผลการทำกิจกรรม” ดังตัวอย่างด้านล่ง

	กิจกรรม ปฏิกิริยาลูกโซ่
	สรุปผลการทำกิจกรรม


รายละเอียด

เมื่อกดปุ่ม “ไปสรุปผลการทำกิจกรรม”  จะไปหน้าสรุปผลการทำกิจกรรม โดยให้เลือกคำในกรอบสีฟ้ามาเติมในข้อความด้านล่าง 
โดยมีคำและข้อความสรุปดังนี้
คำที่ลากไปวาง

ข้อความสรุป
ปฏิกิริยาลูกโซ่เป็นกระบวนการเกิดนิวเคลียร์ฟิชชัน …………………….........… โดยเริ่มต้นจากนิวเคลียสของไอโซโทปกัมมันตรังสีเช่น …………………….........… หรือ …………………….........… ถูกกระตุ้นด้วยนิวตรอน ทำให้เกิดฟิชชันที่ปลดปล่อยพลังงานนิวเคลียร์และนิวตรอนออกมาจำนวนหนึ่ง นิวตรอนเหล่านี้มักมี. …………………….........… เกินไป จึงไม่สามารถทำให้เกิดฟิชชันในครั้งต่อไป การใช้ …………………….........… เป็นวัสดุหน่วงความเร็วนิวตรอนช่วย …………………….........…. ของนิวตรอนเหล่านี้ลง จนอยู่ในระดับที่เหมาะสมที่จะไปกระตุ้นให้นิวเคลียสอื่น ๆ ที่อยู่ใกล้เคียงเกิดฟิชชันต่อเนื่องกันไป ส่งผลให้เกิดปฏิกิริยาลูกโซ่ ทั้งนี้ เพื่อให้ปฏิกิริยาลูกโซ่ดำเนินไปได้อย่างยั่งยืน จำเป็นต้องมี …………………….........… ที่สามารถหย่อนลงหรือดึงขึ้นเพื่อควบคุมการเกิดอัตราการเกิดปฏิกิริยาลูกโซ่.ให้พอดีกับที่ต้องการ
รูปตัวอย่างหน้าสรุป

ถ้ามีการลากคำไปวาง แล้วตรวจคำตอบไม่ถูกต้อง ให้มีกรอบแสดงข้อความว่า “พิจารณาอีกที สามารถย้อนกลับไปดูตารางบันทึกผล หรือ ย้อนดูผลการตอบคำถามท้ายกิจกรรม แล้วกลับมาสรุปได้” โดยจะไม่มีการเฉลย แม้จะยังลากคำมาวางไม่ถูก 2 ครั้ง หรือกี่ครั้งก็ตาม รูปตัวอย่างเมื่อลากคำมาวางไม่ถูกดังด้านล่าง

ถ้ามีการลากคำไปวาง แล้วตรวจคำตอบถูกต้องทั้งหมด 7 จุด ให้มีกรอบแสดงข้อความว่า “ทำกิจกรรม ปฏิกิริยานิวเคลียร์ ได้สำเร็จ ครบถ้วนแล้ว” พร้อมแสดงกราฟิกยินดีที่ทำกิจกรรมได้สำเร็จ มีสียงเอฟเฟคปรบมือ และปุ่ม “ทำแบบทดสอบประเมินความเข้าใจ” ที่เป็นลิงก์ไป Google Form  ดังรูปตัวอย่างด้านล่าง

ต้นร่าง 4 กระดานเรื่องราวสื่อสถานการณ์จำลองแบบมีปฏิสัมพันธ์
เรื่อง โรงไฟฟ้านิวเคลียร์ขนาดเล็ก
กลุ่มวิชาฟิสิกส์
	ภาพรวมของสื่อ
	


สื่อสถานการณ์จำลองแบบมีปฏิสัมพันธ์เรื่อง ฟิชชัน มีวัตถุประสงค์คือ เพื่อให้นักเรียนเกิดความเข้าใจที่ถูกต้องเกี่ยวกับหลักการทำงานของโรงไฟฟ้านิวเคลียร์ขนาดเล็ก (SMR) ในการเปลี่ยนพลังงานนิวเคลียร์เป็นพลังานไฟฟ้า โดยผู้เรียนจะได้โต้ตอบกับสื่อโดยสวมบทบาทเป็นผู้ปฏิบัติการทดลอง  สามารถปรับเปลี่ยนตัวแปรสำคัญต่าง ๆ ที่เกี่ยวกับ ผลิตไฟฟ้าด้วยเชื้อเพลิงนิวเคลียร์ของโรงไฟฟ้านิวเคลียร์นาดเล็ก  ระบบจะแสดงผลลัพธ์ค่าพลังงานไฟฟ้าที่ผลิตได้ เป็นตัวเลข และ กราฟแท่ง  ณ เวลาจริง เพื่อให้นักเรียนได้สังเกต คำนวณ บันทึก และวิเคราะห์เพื่อสรุปผลและตอบคำถาม 
สื่อดิจิทัลมีการตอบสนองแบบเรียลไทม์ เพื่อกระตุ้นการเรียนรู้ พร้อมเสียงซาวด์เอฟเฟคและเสียงบรรยายความหมายของคำ วัสดุอุปกรณ์ และ คำอธิบายต่าง ๆ ตลอดการใช้งานสื่อ โดยใช้เวลาในการทำกิจกรรมการเรียนรู้ทั้งหมดประมาณ 30 - 45 นาที
	ขอบเขตของสื่อ
	


สื่อการเรียนรู้นี้เป็น สถานการณ์จำลองเชิงโต้ตอบ (Interactive Simulation) ที่ออกแบบมาเพื่อส่งเสริมการเรียนรู้เกี่ยวกับ โรงไฟฟ้านิวเคลียร์ขนาดเล็ก (Small Modular Reactor - SMR): เชื่อมโยงหลักการฟิสิกส์เข้าสู่การประยุกต์ใช้จริงในการผลิตพลังงานไฟฟ้า โดยเน้นที่องค์ประกอบและการทำงานหลักในการเปลี่ยนพลังงานนิวเคลียร์เป็นพลังงานไฟฟ้า รวมทั้ง ความปลอดภัยจากรังสีบริเวณภายในและรอบโรงไฟฟ้า
เพื่อให้ผู้เรียนพัฒนาทักษะกระบวนการทางวิทยาศาสตร์ สื่อชุดนี้ได้บูรณาการเครื่องมือและกิจกรรมดังนี้:
· การวิเคราะห์ข้อมูล (Data Analysis): มีตารางบันทึกผลการทดลองเสมือนจริง เพื่อให้ผู้เรียนนำข้อมูลมาวิเคราะห์หาความสัมพันธ์ของตัวแปรต่างๆ
· การประเมินผลระหว่างเรียน (Formative Assessment): สอดแทรกคำถามแบบเลือกตอบ (Multiple Choice) เพื่อทดสอบความเข้าใจในแต่ละขั้นตอน พร้อมการให้ผลสะท้อนกลับที่ช่วยในการเรียนรู้ เฉลย และคำอธิบายประกอบ
· กิจกรรมสรุปบทเรียน (Concept Review): กิจกรรมแบบลากและวางคำตอบ (Drag and Drop) ลงในช่องว่างของบทความสรุป เพื่อทบทวนมโนทัศน์ที่สำคัญ (Key Concepts) ทั้งหมด
เมื่อสิ้นสุดกิจกรรมการเรียนรู้ผ่านสื่อนี้ ผู้เรียนจะสามารถระบุองค์ประกอบสำคัญและอธิบายหลักการทำงานของโรงไฟฟ้านิวเคลียร์ขนาดเล็ก (SMR) ในการเปลี่ยนพลังงานนิวเคลียร์เป็นพลังงานไฟฟ้าได้ รวมทั้ง สรุปเกี่ยวกับความปลอดภัยจากรังสีบริเวณภายในและรอบโรงไฟฟ้าได้ถูกต้อง
	หน้าปก
	


รายละเอียด

หน้าปกประกอบด้วยชื่อของสื่อ ชื่อกลุ่มวิชา ชื่อสถาบัน แอนิเมชันแสดงสถานการณ์จำลอง ปฏิกิริยาลูกโซ่ ในสื่อ 
ปุ่มกดดู “วัตถุประสงค์ของสื่อ” และ “คำแนะนำการใช้งาน”
ปุ่ม “เริ่ม” ให้เข้าไปใช้งาน

ปุ่ม Interactive

1. ปุ่ม “วัตถุประสงค์ของสื่อ” กดแล้ว จะแสดงกรอบข้อความวัตถุประสงค์ของสื่อ ดังหน้าถัดไป 
2. ปุ่ม “คำแนะนำการใช้งาน” กดแล้ว จะแสดงกรอบข้อความคำแนะนำการใช้งาน ดังหน้าถัดไป
3. ปุ่ม “ข้อมูลทั่วไปเกี่ยวกับสื่อ” กดแล้ว จะแสดงกรอบข้อความข้อมูลทั่วไปเกี่ยวกับสื่อ ดังหน้าถัดไป
4. ปุ่ม “การแก้ไขปัญหาเบื้องต้น” กดแล้ว จะแสดงกรอบข้อความการแก้ไขปัญหาเบื้องต้น ดังหน้าถัดไป
ปุ่ม navigation

1. ปุ่ม “เริ่ม” เพื่อไปสู่หน้าแรกของกิจกรรม
เมื่อกดที่ปุ่ม “วัตถุประสงค์ของสื่อ” จะปรากฏกรอบแสดงข้อความดังนี้ 
วัตถุประสงค์ของสื่อ 
เพื่อศึกษากระบวนการเปลี่ยนพลังงานนิวเคลียร์จากฟิชชันเป็นพลังงานไฟฟ้าของโรงไฟฟ้านิวเคลียร์ขนาดเล็ก (SMR) รวมทั้ง วิเคราะห์ข้อดี ข้อจำกัด และความปลอดภัย

ส่วน “คำแนะนำการใช้งาน” จะจัดทำเป็นแบบ infographic ซึ่งจะดำเนินการภายหลังที่ได้สตอรี่บอร์ดที่มีการแก้ไขแล้ว
ส่วน “ข้อมูลทั่วไปเกี่ยวกับสื่อ”   เป็นกรอบแสดงรายชื่อคณะผู้จัดทำ คณะบรรณาธิการ ระบบและอุปกรณ์ที่รองรับการใช้งานสื่อฯ รวมทั้งเอกสารอ้างอิงที่ใช้ในการพัฒนาสื่อ ซึ่งจะจัดทำในภายหลัง
ส่วน “การแก้ไขปัญหาเบื้องต้น”  เป็นกรอบแสดงคำแนะนำการใช้งานสื่อบนโทรศัพท์เคลื่อนที่ ในประเด็นการขยายหน้าจอ 
	กิจกรรม โรงไฟฟ้านิวเคลียร์ขนาดเล็ก
	สถานการณ์จำลอง


รายละเอียด

เมื่อนักเรียนเลือกกิจกรรม สื่อจะแสดงหน้าแรกของกิจกรรม เป็นการให้ผู้ใช้ได้ศึกษาเกี่ยวกับส่วนประกอบหลักและหลักการทำงานของโรงไฟฟ้านิวเคลียร์ขนาดเล็ก จากการระบุส่วนประกอบหลัก การกดปุ่มเดินเครื่องโรงไฟฟ้า ควบคุมแท่งควบคุมให้เครื่องปฏิกรณ์นิวเคลียร์ปล่อยพลังงานออกมาในระดับที่เหมาะสมและอย่างต่อเนื่องสำหรับการผลิตพลังงานไฟฟ้า และการใช้เครื่องนับรังสีไกเกอร์ตรวจวัดปริมาณรังสีบริเวณโรงไฟฟ้า 

ปุ่ม Interactive

ส่วนแถบด้านบน  เหมือนเรื่องฟิชชัน
ส่วนแสดงสถานการณ์จำลอง
1. ปุ่ม “คำถามสำคัญ” ที่กดแล้ว จะแสดงกรอบคำถามที่กระตุ้นให้ผู้ใช้หาคำตอบผ่านการทำกิจกรรม
2. ปุ่ม “เป้าหมายกิจกรรม” ที่กดแล้ว จะแสดงเป้าหมายที่ผู้ใช้จะต้องทำกิจกรรมให้ครบ เพื่อไปสู่การตอบคำถามท้ายกิจกรรม และสรุปผลการทำกิจกรรม
3. ปุ่ม “เริ่มใหม่” ที่กดแล้ว จะกลับไปเริ่มขั้นตอนแรกของกิจกรรม (ระบุส่วนประกอบโรงไฟฟ้าฯ)
ส่วนแถบด้านล่าง
1. ปุ่ม “เริ่ม” และ “ตรวจคำตอบ” ในกรอบระบุส่วนประกอบโรงไฟฟ้า กด “เริ่ม” แล้วจะแสดงคำศัพท์ส่วนประกอบของโรงไฟฟ้าและกรอบที่มีลูกศรชี้ที่ส่วนต่าง ๆ ของโรงไฟฟ้า ให้ลากคำศัพท์ไปวาง  จากนั้น กด “ตรวจคำตอบ” เพื่อตรวจความถูกต้องของการลากคำศัพท์ไปวาง
2. ปุ่ม “START” และ “STOP” ในกรอบสวิตช์เดินเครื่องผลิตพลังงานไฟฟ้า กดแล้วจะเดินหรือหยุดเดินเครื่องผลิตพลังงานไฟฟ้า
3. ปุ่มปรับระดับแท่งควบคุม ในกรอบแถบปรับระดับแท่งควบคุม กดแล้วลากไปมา จะเป็นการหย่อนหรือยกแท่งควบคุม
4. รูปเครื่องนับรังสีไกเกอร์ ในกรอบเครื่องนับรังสีไกเกอร์ กดแล้วลากไปวัดปริมาณรังสีรอบโรงไฟฟ้าในบริเวณที่กำหนด
5. ปุ่มตารางบันทึกผลการทำกิจกรรม ที่กดแล้วจะแสดงตารางสำหรับใช้บันทึกผลการทำกิจกรรม
6. ปุ่มคำถามท้ายกิจกรรมและสรุปกิจกรรม ที่กดแล้วจะไปสู่หน้าคำถามท้ายกิจกรรม
ปุ่ม navigation 
1. ปุ่มรูปบ้าน        กลับไปยังหน้าปก
	กิจกรรม โรงไฟฟ้านิวเคลียร์ขนาดเล็ก
	สถานการณ์จำลอง


เริ่มต้นกิจกรรม สื่อจะแสดงกรอบให้ผู้ใช้กดดูคำถามสำคัญและเป้าหมายของกิจกรรม โดยแสดงกรอบข้อความพร้อมลูกศรว่า “กดดูคำถามสำคัญ” เมื่อกดแล้ว จะแสดงกรอบข้อความของคำถามสำคัญของกิจกรรมนี้ จากนั้น สื่อจะให้ “กดดูเป้าหมาย” เมื่อกดแล้ว จะแสดงกรอบข้อความระบุเป้าหมายของกิจกรรม ที่ผู้ใช้งานจะต้องปฏิบัติให้ครบเพื่อไปสู่การตอบคำถามท้ายกิจกรรม ทั้ง คำถามสำคัญและเป้าหมาย ของกิจกรรม เป็นดังนี้ 
 
คำถามสำคัญ 

“โรงไฟฟ้านิวเคลียร์ขนาดเล็ก (SMR) มีส่วนประกอบหลักอะไร และสามารถเปลี่ยนพลังงานนิวเคลียร์เป็นพลังงานไฟฟ้าได้อย่างไร” 
เป้าหมาย 
“ควบคุมให้โรงไฟฟ้านิวเคลียร์ขนาดเล็กผลิตพลังงานไฟฟ้าด้วยกำลังไฟฟ้า 70 เมกะวัตต์เป็นเวลานานอย่างน้อย 10 วินาที จากนั้น วัดและบันทึกปริมาณรังสี ณ บริเวณที่กำหนด 6 บริเวณ”

	กิจกรรม โรงไฟฟ้านิวเคลียร์ขนาดเล็ก
	สถานการณ์จำลอง


หลังจากดูคำถามสำคัญและเป้าหมายแล้ว สื่อจะให้ผู้ใช้ศึกษาคำศัพท์ที่เป็นคำขีดเส้นใต้และทำเป็นตัวอักษรหนา 

เมื่อกดคำขีดเส้นใต้และทำเป็นตัวอักษรหนาแล้ว จะแสดงกรอบข้อความอธิบายความหมายของคำนั้น ๆ ดังนี้ 
โรงไฟฟ้านิวเคลียร์ขนาดเล็ก
                 โรงไฟฟ้านิวเคลียร์ขนาดเล็ก เป็นโรงไฟฟ้าที่ใช้พลังงานนิวเคลียร์จากเครื่องปฏิกรณ์นิวเคลียร์แบบโมดูลาร์ หรือ Small Modular Reactor (SMR) ในการเปลี่ยนพลังงานนิวเคลียร์เป็นพลังงานไฟฟ้าในขนาดที่ไม่เกิน 300 เมกะวัตต์ ซึ่งสามารถผลิตแต่ละชิ้นส่วนสำเร็จรูปจากโรงงานแล้วขนส่งไปประกอบยังสถานที่ติดตั้งโดยตรง ช่วยลดระยะเวลาและงบประมาณในการก่อสร้างได้อย่างมาก และถ้าต้องการพลังงานไฟฟ้ามากขึ้น สามารถนำ SMR หลายโมดูลมาทำงานร่วมกันได้ ตัวอย่างหนึ่งของ SMR ดังแสดงในรูป นอกจากนี้ SMR ยังเน้นความปลอดภัยด้วยระบบ Passive Safety ที่สามารถหล่อเย็นได้โดยไม่ต้องพึ่งพาไฟฟ้าภายนอกกรณีฉุกเฉิน ทั้งนี้ ด้วยความเป็นโมดูลาร์ โรงไฟฟ้านิวเคลียร์ขนาดเล็กจึงสามารถปรับใช้ได้หลากหลายรูปแบบ ไม่ว่าจะเป็นในชุมชนชนบทห่างไกลหรือในโรงงานอุตสาหกรรม 
 แท่งควบคุม
           แท่งควบคุม (control rod) คืออุปกรณ์สำคัญที่ใช้ในการปรับและควบคุมระดับพลังงานภายในเครื่องปฏิกรณ์นิวเคลียร์ โดยทำหน้าที่ควบคุมอัตราการเกิดปฏิกิริยาลูกโซ่ด้วยการดูดกลืนนิวตรอน แท่งเหล่านี้จึงทำจากวัสดุที่มีคุณสมบัติในการดูดกลืนนิวตรอนได้ดี เช่น โบรอนหรือแคดเมียม

เครื่องนับรังสีไกเกอร์
           เครื่องนับรังสีแบบไกเกอร์-มึลเลอร์ (Geiger-Müller Counter) หรือที่เรียกสั้นๆ ว่าเครื่องนับรังสีไกเกอร์ คืออุปกรณ์ตรวจวัดและนับจำนวนอนุภาคของรังสีชนิดก่อไอออน (ionizing radiation) เช่น รังสีแอลฟา รังสีบีตา หรือ รังสีแกมมา มีหลากหลายรูปแบบ ตัวอย่างเครื่องนับรังสีไกเกอร์รูปแบบหนึ่งดังรูป 1
เครื่องนับรังสีไกเกอร์  ทำงานโดยให้รังสีผ่านเข้าไปในหัววัดที่มีแก๊สเฉื่อยอยู่ จากนั้นรังสีจะทำให้แก๊สแตกตัวเป็นไอออนและทำให้มีอิเล็กตรอนอิสระเคลื่อนที่ไปยังลวดโลหะตรงแกนกลางที่มีประจุบวก ทำให้เกิดกระแสไฟฟ้าตามปริมาณรังสีที่ผ่านเข้าไปในหัววัด ดังรูป 2 โดยการแสดงปริมาณรังสีที่วัดได้มีทั้งการแสดงด้วยเข็มบนสเกล ตัวเลขบนหน้าจอแสดงผล หรือการให้เสียงผ่านลำโพง ซึ่งส่วนใหญ่เป็นเสียง “คลิก” ถ้าเสียงคลิกดังหลายครั้งในไม่กี่วินาที แสดง มีรังสีมากในบริเวณที่วัด แต่ถ้าเสียงคลิกดังไม่กี่ครั้งในช่วงเวลา 2 – 3 นาที แสดงว่า มีรังสีไม่มากในบริเวณที่วัด
	กิจกรรม โรงไฟฟ้านิวเคลียร์ขนาดเล็ก
	 สถานการณ์จำลอง


รายละเอียด

หลังจากที่ผู้ใช้ทราบคำถามสำคัญของกิจกรรม เป้าหมายของกิจกรรม และคำศัพท์ต่าง ๆ ที่ควรรู้แล้ว ต่อไปจะเริ่มให้ผู้ใช้งานเลือกปรับตัวแปรต่าง ๆ ตามขั้นตอนที่มีกรอบข้อความและลูกศรระบุตามลำดับ โดยเริ่มจากขั้นตอน “กดเริ่มต้นระบุส่วนประกอบหลักของโรงไฟฟ้า” เมื่อกดเริ่มต้นแล้ว จะมีกรอบระบุขั้นตอนว่า “กดศึกษาคำศัพท์ส่วนประกอบหลักของโรงไฟฟ้าแล้วลากคำศัพท์ไปวางในกรอบที่มีเส้นชี้ไปที่ส่วนประกอบหลักนั้น ๆ ให้ถูกต้อง”

	กิจกรรม โรงไฟฟ้านิวเคลียร์ขนาดเล็ก
	สถานการณ์จำลอง


รายละเอียด

เมื่อกดที่คำศัพท์ที่จะลากมาวาง จะปรากฏปุ่มให้เลือกว่า จะ “ดูคำอธิบาย” หรือ “ลากไปวาง” ถ้ากดดูคำอธิบาย จะมีการแสดงคำอธิบายคำศัพท์นั้น ดังรูป 

คำศัพท์แต่ละคำ มีคำอธิบายดังนี้
แท่งควบคุม (control rod) คืออุปกรณ์สำคัญที่ใช้ในการปรับและควบคุมระดับพลังงานภายในเครื่องปฏิกรณ์นิวเคลียร์ โดยทำหน้าที่ควบคุมอัตราการเกิดปฏิกิริยาลูกโซ่ด้วยการดูดกลืนนิวตรอน แท่งเหล่านี้จึงทำจากวัสดุที่มีคุณสมบัติในการดูดกลืนนิวตรอนได้ดี เช่น โบรอนหรือแคดเมียม
ท่อไอน้ำความดันสูง (high pressure pipe) เป็นท่อส่งไอน้ำที่ได้รับพลังงานความร้อนจากเครื่องปฏิกรณ์ เพื่อนำไปขับเคลื่อนกังหัน 
แท่งเชื้อเพลิงนิวเคลียร์ (nuclear fuel rod) อุปกรณ์ทรงกระบอกยาวที่เป็นส่วนประกอบหลักภายในเครื่องปฏิกรณ์นิวเคลียร์แบบโมดูลาร์ ทำหน้าที่บรรจุเม็ดเชื้อเพลิงนิวเคลียร์ที่ส่วนใหญ่เป็นสารประกอบที่มีไอโซโทปกัมมันตรังสี U-235 หรือ Pu-239 ไว้ภายในอย่างมิดชิด ตัวแท่งทำจากโลหะผสมที่มีสมบัติทนความร้อนสูง แข็งแรง และยอมให้นิวตรอนวิ่งผ่านได้ดีโดยไม่ดูดกลืนไว้ มีการจัดเรียงแท่งเชื้อเพลิงอย่างเป็นระเบียบเพื่อให้สามารถควบคุมการเกิดปฏิกิริยาลูกโซ่ได้
ท่อน้ำระบายความร้อน (cooling water discharge) เป็นท่อที่นำน้ำจากแหล่งน้ำธรรมชาติมาผ่านเครื่องควบแน่นและรับความร้อนจากไอน้ำที่มาจากการใช้หมุนกังหัน ทำให้น้ำในท่อนี้มีอุณหภูมิสูงขึ้นประมาณ 5–15 องศาเซลเซียส ก่อนที่จะถูกปล่อยกลับคืนสู่แหล่งน้ำธรรมชาติ
กังหัน (turbine) ทำหน้าที่เปลี่ยนพลังงานความร้อนจากไอน้ำความดันสูงให้เป็นพลังงานกล โดยไอน้ำจะพุ่งเข้าชนใบพัดของกังหันทำให้แกนหมุนด้วยความเร็วรอบที่สูงมาก พลังงานจลน์จากการหมุนนี้จะถูกส่งผ่านแกนเพลาที่เชื่อมต่อโดยตรงกับเครื่องกำเนิดไฟฟ้า
เครื่องควบแน่น (condenser) คืออุปกรณ์แลกเปลี่ยนความร้อนที่ทำหน้าที่เปลี่ยนไอน้ำที่ผ่านการขับเคลื่อนกังหันแล้ว ให้กลับคืนสภาพเป็นน้ำที่มีสถานะเป็นของเหลวอีกครั้งเพื่อนำกลับไปใช้ใหม่ในเครื่องปฏิกรณ์นิวเคลียร์ ไอน้ำที่ผ่านเข้าเครื่องควบแน่นจะถ่ายโอนความร้อนให้กับน้ำอุณหภูมิปกติที่มาจากแหล่งน้ำธรรมชาติ 
เครื่องกำเนิดไฟฟ้า (generator) คืออุปกรณ์ที่เปลี่ยนพลังงานกลจากการหมุนของกังหันให้เป็นพลังงานไฟฟ้า โดยอาศัยหลักการเหนี่ยวนำแม่เหล็กไฟฟ้า (Electromagnetic Induction) เมื่อแกนแม่เหล็กภายในหมุน ทำให้ฟลักซ์แม่เหล็กที่ตัดขดลวดตัวนำรอบ ๆ แกนแม่เหล็กมีการเปลี่ยนแปลง  ส่งผลให้เกิดอีเอ็มเอฟเหนี่ยวนำในขดลวด สำหรับส่งเข้าสู่โครงข่ายการผลิตพลังงานไฟฟ้าต่อไป 
	กิจกรรม โรงไฟฟ้านิวเคลียร์ขนาดเล็ก
	สถานการณ์จำลอง


รายละเอียด

เมื่อเลือกคำมาวางในกรอบที่ว่างทุกกรอบแล้วกดตรวจคำตอบแล้ว ยังได้ผลไม่ถูกต้องทั้งหมด จะมีเครื่องหมายผิดแจ้งจุดที่ผิด และเครื่องหมายถูกแจ้งจุดที่ถูก โดยถ้ายังสลับตำแหน่ง กังหัน กับ เครื่องกำเนิดไฟฟ้า จะมีข้อความแจ้งว่า “เกือบถูกแล้ว ลองทบทวนการเปลี่ยนรูปพลังงานอีกครั้ง ไอน้ำจะไปหมุนอะไรก่อน เพื่อให้ได้พลังงานจลน์มาเปลี่ยนเป็นพลังงานไฟฟ้า”
หรือถ้ามีการสลับตำแหน่ง แท่งเชื้อเพลิง กับ แท่งควบคุม จะมีข้อความแจ้งว่า “เกือบถูกแล้ว พิจารณาอีกครั้งว่า ส่วนไหนที่ต้องมีการยกขึ้นหรือลง กับส่วนไหนที่อยู่ต้องอยู่ที่เดิม ไม่ขยับ”
ส่วนการลากคำมาวางที่ตำแหน่งอื่น ๆ ผิด จะมีข้อความแจ้งว่า “เกือบถูกแล้ว โรงไฟฟ้าพลังงานนิวเคลียร์ขนาดเล็กมีหลักการทำงานคล้ายกับโรงไฟฟ้าที่ใช้เชื้อเพลิงฟอสซิล ยกเว้นส่วนที่เป็นเครื่องปฏิกรณ์” 

	กิจกรรม โรงไฟฟ้านิวเคลียร์ขนาดเล็ก
	สถานการณ์จำลอง


รายละเอียด

เมื่อเลือกคำมาวางในกรอบที่ว่างทุกกรอบแล้วกดตรวจคำตอบแล้ว ถูกต้องทั้งหมดแล้ว จะมีกรอบข้อความอธิบายการทำงานของโรงไฟฟ้านิวเคลียร์ขนาดเล็ก ให้กด “ถัดไป” อ่าน พร้อมแอนิเมชันและเสียงบรรยายประกอบ 

แอนิเมชัน แสดงการที่แกนเครื่องปฏิกรณ์มีสีแดง แล้วน้ำที่ผ่านเข้าไป จากเป็นน้ำสีนำเงิน ได้รับการถ่ายโอนความร้อนจะกลายเป็นไอน้ำ ซึ่งจะถูกส่งต่อไปตามท่อ จนถึงกังหัน ทำให้กังหันหมุน จากนั้น ทำให้เครื่องกำเนิดไฟฟ้าหมุน เปลี่ยนพลังงานจลน์จากการหมุนเป็นพลังงานไฟฟ้าที่ส่งไปตามสายด้านนอก ส่วนไอน้ำที่ผ่านกังหัน จะไหลลงไปสู่เครื่องควบแน่น แล้วกลายเป็นน้ำเย็น น้ำที่เครื่องควบแน่นจะถูกปล่อยสู่แหล่งน้ำธรรมชาติ
 ตัวอย่างที่คลิปการทำงานของโรงไฟฟ้านิวเคลียร์ดังลิงก์ด้านล่าง https://youtu.be/Qthg5xE196w?si=CvvgQiZ6fxsvZv7P 1
ข้อความอธิบายการทำงานของโรงไฟฟ้าฯ ดังนี้ (เมื่อขึ้นข้อความใด มีการไฮไลท์ส่วนนั้นตามคำบรรยาย)
“โรงไฟฟ้านิวเคลียร์ขนาดเล็ก ใช้เครื่องปฏิกรณ์นิวเคลียร์แบบโมดูลาร์ หรือ SMR สร้างและควบคุมปฏิกิริยาลูกโซ่ให้เกิดในอัตราที่เหมาะสมเพื่อปลดปล่อยพลังงานนิวเคลียร์ในรูปของความร้อนและรังสีในระดับที่พอเหมาะ โดยความร้อนจะถูกถ่ายโอนให้กับน้ำ เพื่อทำให้น้ำกลายเป็นไอน้ำที่มีความร้อนและความดันสูง ซึ่งจะถูกส่งต่อไปยังส่วนผลิตไฟฟ้า”
“ไอน้ำที่ถูกส่งต่อมายังส่วนผลิตไฟฟ้า จะไปหมุนกังหันที่มีเพลาต่อกับเครื่องกำเนิดไฟฟ้า ทำให้ขดลวดในเครื่องกำเนิดไฟฟ้าหมุนตัดกับฟลักซ์แม่เหล็ก เกิดการเหนี่ยวนำแม่เหล็กไฟฟ้าเปลี่ยนพลังงานจลน์เป็นพลังงานไฟฟ้า ซึ่งจะถูกส่งผ่านสายไฟไปยังหม้อแปลงและส่งต่อไปสถานีไฟฟ้า ส่วนไอน้ำที่ได้จากการหมุนกังหัน จะถูกส่งต่อไปยังเครื่องควบแน่น”
“ไอน้ำที่ถูกส่งต่อมายังเครื่องควบแน่นจะคายความร้อนให้กับส่วนระบายความร้อน โดยถ่ายโอนความร้อนให้กับน้ำเย็นที่ถูกสูบเข้ามาจากแหล่งน้ำธรรมชาติ จากนั้นไอน้ำที่ควบแน่นเป็นน้ำจะถูกสูบกลับไปรับความร้อนในเครื่องปฏิกรณ์นิวเคลียร์เปลี่ยนเป็นไอน้ำที่มีความร้อนและความดันสูง ส่งต่อไปยังส่วนผลิตไฟฟ้าต่อไป
ส่วนน้ำเย็นที่ได้รับความร้อนจากไอน้ำในเครื่องควบแน่นจะมีอุณหภูมิสูงขึ้น ในระดับที่สามารถระบายออกสู่งแหล่งน้ำธรรมชาติต่อไป”

	กิจกรรม โรงไฟฟ้านิวเคลียร์ขนาดเล็ก
	สถานการณ์จำลอง


รายละเอียด

หลังจากศึกษาการทำงานของโรงไฟฟ้าแล้ว จะมีกรอบข้อความให้ “กดสวิตช์เดินเครื่องผลิตพลังงานไฟฟ้า” ซึ่งเมื่อกด START แล้ว สถานการณ์จำลองจะแสดงแอนิเมชัน แท่งควบคุมเคลื่อนที่ขึ้นไปจนสุด แล้วส่วนแท่งเชื้อเพลิง จะมีสีแดงเรือง ๆ ออกมา จากนั้น จะเกิดไอน้ำในท่อด้านบน เคลื่อนที่ไปยังกังหัน ทำให้กังหันหมุน จากนั้น เครื่องกำเนิดไฟฟ้าจะหมุน แล้ว มีไฟฟ้าส่งไปตามสายไฟ ไปยังหม้อแปลงด้านนอก ส่วนไอน้ำที่หมุนกังหันแล้ว จะถูกส่งไปเครื่องควบแน่น กลายเป็นน้ำ ที่ถูกส่งกลับไปที่เครื่องปฏิกรณ์ ทั้งนี้ น้ำที่ใช้ในเครื่องควบแน่น จะมีการสูบด้วยเครื่องสูบน้ำมาจากแหล่งน้ำธรรมชาติ แล้วเมื่อรับความร้อนจากไอน้ำแล้ว จะถูกปั๊มออกสู่แหล่งน้ำเดิม 

เมื่อโรงไฟฟ้าเดินเครื่องได้ไปเรื่อย ๆ  แถบพลังงาน จะค่อย ๆ เพิ่มขึ้น เรื่อย ๆ จนกระทั่ง เกินค่ากำลังไฟฟ้าสูงสุดของแถบด้านขวา จะแสดงไฟเรือนอันตรายพร้อมคำว่า “DANGER” จากนั้น มีกรอบข้อความ ให้ “กดและเลื่อนแถบปรับระดับแท่งควบคุม” 

เมื่อกดแล้วลากแถบเพื่อหย่อนแท่งควบคุมลงในแกนปฏิกรณ์แล้ว ระดับกำลังไฟฟ้าในแถบด้านขวา จะลดลง และถ้าปรับให้แท่งควบคุมอยู่ในระดับที่หย่อนลงไปในแกนปฏิกรณ์ไม่มากนัก ประมาณ 25% จะทำให้ได้กำลังไฟฟ้า 70 เมกะวัตต์ แล้วเมื่อปล่อยให้แท่งควบคุมอยู่ระดับนี้ เวลาจะเริ่มเดินไปเรื่อย ๆ จนถึง 10:00 วินาที

เมื่อปล่อยให้แท่งควบคุมผลิตไฟฟ้าด้วยกำลัง 70 เมกะวัตต์จนครบ 10:00 วินาที แล้ว จะมีกรอบข้อความแจ้งว่า “ยอดเยี่ยม 'หัวใจ' ของโรงไฟฟ้านิวเคลียร์ขนาดเล็กคือเครื่องปฏิกรณ์นิวเคลียร์แบบโมดูลาร์ หรือ SMR โดยการจัดวางแท่งควบคุมเป็นวิธีการสำคัญที่ช่วยให้สามารถควบคุมพลังงานนิวเคลียร์ที่ปลดปล่อยออกมาได้” 
จากนั้น จะมีกรอบข้อความขั้นตอนต่อไป ให้ “กดใช้เครื่องนับรังสีไกเกอร์วัดรังสี ณ บริเวณรอบ ๆ โรงไฟฟ้า”

	กิจกรรม โรงไฟฟ้านิวเคลียร์ขนาดเล็ก
	สถานการณ์จำลอง


รายละเอียด

เมื่อกดที่ “เครื่องนับรังสีไกเกอร์” แล้ว จะปรากฏเครื่องนับรังสีไกเกอร์ในส่วนสถานการณ์จำลอง พร้อมหมายเลข 1 – 6 ที่บริเวณต่าง ๆ ด้านในและรอบ ๆ โรงไฟฟ้า และกรอบข้อความ “นำเครื่องนับรังสีไกเกอร์ไปวัดรังสี ณ บริเวณต่าง ๆ ที่มีหมายเลขด้านในและรอบ ๆ โรงไฟฟ้า”

เมื่อนำเครื่องนับรังสีไปที่บริเวณที่ 1 จะได้ยินเสียงติ๊ด ๆ ห่างกันหลายวินาที พร้อมมีตัวเลขปรากฏที่หน้าจอเครื่องนับฯ เป็น 0.04 (Sv/h จากนั้น จะมีกรอบข้อความให้ “กดเปิดตารางบันทึกผล”

เมื่อกดเปิดตารางบันทึกผล จะมีตารางแสดงผลการวัดอัตโนมัติ พร้อมกรอบข้อความแจ้งให้ผู้ใช้ “กดดูระดับความเสี่ยงจากปริมาณรังสีแล้วเลือกความหมายของปริมาณรังสีที่วัดได้” พร้อมลูกศรชี้ไปที่กรอบสีขาว เมื่อกดที่ไอคอนตารางสีเขียวด้านบนจะแสดงตารางความเสี่ยงจากปริมาณรังสี

เมื่อปิดกรอบแสดงความเสี่ยงจากปริมาณรังสีแล้ว ให้กดเลือกการแปลความหมายของปริมาณรังสีที่วัดได้ ซึ่งจะเป็น drop down ที่มีตัวเลือกคือ “ปลอดภัย”กับ “อันตราย” ให้เลือกอย่างใดอย่างหนึ่ง
เมื่อเลือกการแปลความหมายปริมาณรังสีผิด จะมีกรอบข้อความแจ้งว่า “ลองใหม่ พิจารณาข้อมูลระดับความเสี่ยงจากปริมาณรังสีอีกครั้ง”

เมื่อเลือกการแปลความหมายได้ถูกต้อง จะมีกรอบข้อความแจ้งให้ “ปิดตาราง แล้วไปวัดปริมาณรังสีให้ครบทั้ง 6 บริเวณ” แต่ถ้าเลือกผิด จะมีกรอบแจ้งว่า “ลองดูใหม่” 

เมื่อทำกิจกรรมวัดรังสีและบันทึกการแปลความหมายได้ถูกต้องทั้ง 6 บริเวณแล้ว จะมีกรอบข้อความแจ้งให้ “กดปิดตารางเพื่อไปหน้าตอบคำถามท้ายกิจกรรม” ซึ่งต้องกดปิดตารางก่อน จึงจะไปหน้าสถานการณ์จำลอง แล้วจึงกดปุ่ม “คำถามท้ายกิจกรรมและสรุปกิจกรรม” ได้ 
[image: image54.png]Pe—.
aoUuauamsthfionssy S

]

po—

B e Il

pe———— )
[rene— ose smota )

e e T





[image: image55.png]



	กิจกรรม โรงไฟฟ้านิวเคลียร์ขนาดเล็ก
	คำถามท้ายกิจกรรม


รายละเอียด

เมื่อกดปุ่ม “คำถามท้ายกิจกรรมและสรุปกิจกรรม” จะมาหน้าคำถามท้ายกิจกรรม ซึ่งเป็นคำถามแบบ 3 ตัวเลือก ให้เลือกคำตอบที่ถูกต้อง แล้วกดตรวจคำตอบ ถ้าตอบยังไม่ถูก 2 ครั้ง จะเฉลย

คำถามท้ายกิจกรรมมีทั้งหมด 5 ข้อ ดังนี้
1. ลำดับการเปลี่ยนรูปพลังงานของโรงไฟฟ้านิวเคลียร์ขนาดเล็ก จากจุดเริ่มต้นถึงปลายทางเป็นอย่างไร
· พลังงานนิวเคลียร์ ( พลังงานกล ( พลังงานความร้อน ( พลังงานไฟฟ้า
·  พลังงานความร้อน ( พลังงานนิวเคลียร์ ( พลังงานกล ( พลังงานไฟฟ้า
·  พลังงานนิวเคลียร์ ( พลังงานความร้อน ( พลังงานกล ( พลังงานไฟฟ้า
เฉลย ตัวเลือกที่ 3 พลังงานนิวเคลียร์ ( พลังงานความร้อน ( พลังงานกล ( พลังงานไฟฟ้า
ถ้าตอบผิด มีกรอบแสดงข้อความว่า “ลองไล่ลำดับดูใหม่อีกครั้ง จุดเริ่มต้นคือ พลังงานอะไรที่ปลดปล่อยออกมาจากเครื่องปฏิกรณ์นิวเคลียร์ แล้วเปลี่ยนเป็นพลังงานอะไรที่ทำให้น้ำกลายเป็นไอน้ำที่ไปหมุนกังหัน และสุดท้ายเครื่องกำเนิดไฟฟ้าจะเปลี่ยนเป็นพลังงานไฟฟ้า”
ถ้าตอบถูก มีกรอบแสดงข้อความว่า “เก่งมาก เรียงลำดับการเปลี่ยนรูปพลังงานได้ถูกต้อง เริ่มต้นจากพลังงานนิวเคลียร์ที่มาจากปฏิกิริยาลูกโซ่ใน SMR ซึ่งถูกถ่ายโอนในรูปของพลังงานความร้อนให้กับน้ำ ทำให้กลายเป็นไอน้ำแรงดันสูง ที่ไปหมุนกังหันและส่งผลให้เครื่องกำเนิดไฟฟ้าหมุน เปลี่ยนพลังงานกลของการหมุนเป้นพลังงานไฟฟ้า”
2. ในการผลิตไฟฟ้าของโรงไฟฟ้านิวเคลียร์ขนาดเล็ก แท่งควบคุมมีหน้าที่เทียบได้กับอะไร และเกี่ยวข้องกับนิวตรอนที่ไปทำปฏิกิริยาลูกโซ่อย่างไร
·  เทียบได้กับคันเร่งรถ โดยจับนิวตรอนให้ไปทำปฏิกิริยาลูกโซ่เพิ่มขึ้น
·  เทียบได้กับเบรกของรถ โดยจับนิวตรอนให้ไปทำปฏิกิริยาลูกโซ่ลดลง
·  เทียบได้กับคันเร่งหรือเบรกของรถ โดยจับนิวตรอน ให้ไปทำปฏิกิริยาลูกโซ่เพิ่มขึ้นหรือลดลง
เฉลย ตัวเลือกที่ 3 เทียบได้กับคันเร่งหรือเบรกของรถ โดยจับนิวตรอน ให้ไปทำปฏิกิริยาลูกโซ่เพิ่มขึ้นหรือลดลง
ถ้าตอบผิด มีกรอบแสดงข้อความว่า “พิจารณาอีกที เมื่อปรับระดับแท่งควบคุมโดยดึงขึ้นหรือหย่อนลึกลงไปในเครื่องปฏิกรณ์ เพื่อทำให้พลังงานไฟฟ้าที่ได้มากขึ้นหรือลดลง และการเปลี่ยนแปลงนี้ เกิดขึ้นจากอะไร”
ถ้าตอบถูก มีกรอบแสดงข้อความว่า “เก่งมาก แท่งควบคุมทำหน้าที่เหมือน “คันเร่ง” หรือ “เบรก” ของการเกิดปฏิกิริยานิวเคลียร์ในเครื่องปฏิกรณ์ โดยการจับนิวตรอนไว้ ทำให้มีจำนวนนิวตรอนที่จะไปทำปฏิกิริยาลูกโซ่เพิ่มขึ้นหรือลดลง”
3. .ถ้าขณะที่แท่งควบคุมถูกดึงขึ้นหรือหย่อนลงไว้บริเวณแท่งเชื้อเพลิงของเครื่องปฏิกรณ์นิวเคลียร์ จำนวนนิวตรอนที่จะไปทำปฏิกิริยาลูกโซ่เปลี่ยนแปลงอย่างไร และมีผลอย่างไรต่อปฏิกิริยาลูกโซ่ 
·  ดึงแท่งควบคุมขึ้นจากบริเวณแท่งเชื้อเพลิง จำนวนนิวตรอนเพิ่มขึ้น และปฏิกิริยาลูกโซ่เพิ่มขึ้น
·  ดึงแท่งควบคุมขึ้นจากบริเวณแท่งเชื้อเพลิง จำนวนนิวตรอนลดลง และปฏิกิริยาลูกโซ่เพิ่มขึ้น
·  หย่อนแท่งควบคุมลงไปในบริเวณแท่งเชื้อเพลิง จำนวนนิวตรอนลดลง และปฏิกิริยาลูกโซ่ลดลง
เฉลย ตัวเลือกที่ 3 หย่อนแท่งควบคุมลงไปในบริเวณแท่งเชื้อเพลิง จำนวนนิวตรอนลดลง และปฏิกิริยาลูกโซ่ลดลง
ถ้าตอบผิด มีกรอบแสดงข้อความว่า “พิจารณาอีกที เมื่อดึงแท่งควบคุมให้สูงขึ้นจากเครื่องปฏิกรณ์ พลังงานไฟฟ้าที่ได้มากขึ้นหรือลดลง แล้วเมื่อหย่อนแท่งควบคุมให้ลงไป พลังงานไฟฟ้าที่ได้มากขึ้นหรือลดลง”
ถ้าตอบถูก มีกรอบแสดงข้อความว่า “เก่งมาก แท่งควบคุมทำหน้าที่จับนิวตรอนไว้ เมื่อหย่อนแท่งควบคุมลงไปในบริเวณแท่งเชื้อเพลิง จะทำให้จำนวนนิวตรอนที่สามารถทำให้เกิดปฏิกิริยาลูกโซ่ลดลง ปฏิกิริยาลูกโซ่จึงลดลง”
4. บริเวณใดของโรงไฟฟ้านิวเคลียร์ขนาดเล็กมีระดับปริมาณรังสีในระดับที่เป็นอันตราย
·  รอบ ๆ อาคารเครื่องปฏิกรณ์นิวเคลียร์
·  ด้านบนแท่งเชื้อเพลิงภายในเครื่องปฏิกรณ์
·  รอบ ๆ เครื่องกำเนิดไฟฟ้า
เฉลย ตัวเลือกที่ 2 ด้านบนแท่งเชื้อเพลิงภายในเครื่องปฏิกรณ์
ถ้าตอบผิด มีกรอบแสดงข้อความว่า “เกือบจะถูกแล้ว พิจารณาว่า บริเวณไหนที่เกิดปฏิกิริยานิวเคลียร์ ซึ่งเป็นบริเวณที่น่าจะมีรังสีเข้มข้น และบริเวณไหน ที่น่าจะมีการป้องกันอย่างดีเพื่อไม่ให้มีรังสีรั่วไหลออกมา”
ถ้าตอบถูก มีกรอบแสดงข้อความว่า “เก่งมาก ระบุตำแหน่งได้ถูกต้อง บริเวณ แท่งเชื้อเพลิงเป็นบริเวณที่เกิดปฏิกิริยาฟิชชัน จึงมีปริมาณรังสีเข้มข้นและอันตรายมากที่สุด ซึ่งเป็นเหตุผลว่าทำไมต้องมีอาคารกำบังที่หนาแน่นเพื่อความปลอดภัย”
5. จากตารางบันทึกผล การที่ระดับรังสีบริเวณรอบ ๆ โรงไฟฟ้านิวเคลียร์ขนาดเล็ก และในแหล่งน้ำธรรมชาติที่รับน้ำมาจากระบบน้ำระบายความร้อน มีระดับใกล้เคียงกัน สามารถสรุปได้อย่างไร
·  บริเวณทั้งสาม มีการปนเปื้อนวัสดุกัมมันตรังสีในระดับเดียวกัน
·  ระดับรังสีในบริเวณทั้งสาม ใกล้เคียงกับระดับรังสีปกติในธรรมชาติ
·  น้ำและอากาศในบริเวณทั้งสาม มีระดับรังสีใกล้เคียงกับบริเวณในเครื่องปฏิกรณ์นิวเคลียร์
เฉลย ตัวเลือกที่ 2 ระดับรังสีในบริเวณทั้งสาม ใกล้เคียงกับระดับรังสีปกติในธรรมชาติ
ถ้าตอบผิด มีกรอบแสดงข้อความว่า “ลองพิจารณาข้อมูลใหม่อีกครั้ง”
ถ้าตอบถูก มีกรอบแสดงข้อความว่า “เก่งมาก การวิเคราะห์ข้อมูลของคุณถูกต้อง ผลการวัดที่ใกล้เคียงกับธรรมชาติแสดงให้เห็นว่า อาคารที่ตั้งของเครื่องปฏิกรณ์นิวเคลียร์ มีการออกแบบให้มีวัสดุที่สามารถป้องกันไม่ให้รังสีจากภายในออกสู่ภายนอกได้ อีกทั้ง ระบบน้ำระบายความร้อนแยกออกจากระบบน้ำที่ผ่านเครื่องปฏิกรณ์ น้ำที่ระบายออกสู่ภายนอกจึงระดับรังสีใกล้เคียงกับระดับรังสีในธรรมชาติ ไม่ส่งผลกระทบต่อสิ่งแวดล้อมรอบข้าง”
	กิจกรรม โรงไฟฟ้านิวเคลียร์ขนาดเล็ก
	สถานการณ์จำลอง


รายละเอียด

เมื่อตอบคำถามข้อที่ 5 ถูกแล้ว จะมีปุ่ม “ไปสรุปผลการทำกิจกรรม” ขึ้นมา และเมื่อกดแล้ว จะไปหน้าสรุปผลการทำกิจกรรม ให้เลือกคำในกรอบสีฟ้าไปวางในช่องว่างที่เว้นไว้ในข้อความสรุปให้ถูกต้อง   

คำศัพท์และข้อความสรุป เป็นดังนี้

โรงไฟฟ้านิวเคลียร์ขนาดเล็กใช้เครื่องปฏิกรณ์นิวเคลียร์แบบโมดูลาร์ หรือ ................................................... ในการเปลี่ยน ......................................... เป็นพลังงานไฟฟ้า โดยมีส่วนประกอบหลัก ได้แก่ ............................................. 
แท่งควบคุม กังหัน เครื่องกำเนิดไฟฟ้า ................................................... และ .............................................................. 
โดย ........................................................ ในเครื่องปฏิกรณ์ทำหน้าที่สำคัญในการดูดกลืนนิวตรอนเพื่อปรับลดหรือเพิ่มอัตราการเกิด .........................................

ในด้านความปลอดภัย ระดับรังสีภายในอาคารเครื่องปฏิกรณ์ บริเวณ ................................................... จะมีระดับสูงจนเป็นอันตรายต่อร่างกาย ในขณะที่บริเวณ ................................................... และน้ำที่ระบายออกสู่แหล่งน้ำธรรมชาติ จะมีระดับรังสีเทียบเท่ากับรังสีพื้นหลังตามธรรมชาติ ทำให้มั่นใจได้ว่าปลอดภัยต่อชุมชนและสิ่งแวดล้อมรอบข้าง

เมื่อวางคำผิด จะมีกรอบข้อความ “เกือบถูกแล้ว ลองทบทวนส่วนประกอบของโรงไฟฟ้านิวเคลียร์หรือผลที่บันทึกในตารางอีกครั้ง สามารถย้อนกลับไปทบทวนแล้วกลับมาหน้าสรุปนี้อีกครั้งได้” จากนั้น ให้ลองวางใหม่ จนกว่าจะถูก 
[image: image59.png]B Tsolwinanbatunailn Tad AD

sz Slos oA U REHBERonSS A TiGRSos

weuAsas 5 Guéodm

Fumsoanusssuna RGN





เมื่อลากคำไปวาง แล้วตรวจคำตอบถูกต้องทั้งหมด 9 จุด ให้มีกรอบแสดงข้อความว่า “ทำกิจกรรม โรงไฟฟ้านิวเคลียร์ขนาดเล็ก ได้สำเร็จ ครบถ้วนแล้ว” พร้อมแสดงกราฟิกยินดีที่ทำกิจกรรมได้สำเร็จ มีเสียง
เอฟเฟค ปรบมือ และปุ่ม “ทำแบบทดสอบประเมินความเข้าใจ” ที่กดแล้ว จะไปแบบทดสอบด้านนอกสื่อ ดังรูปตัวอย่างด้านล่าง

(interactive simulation)

ขึ้นข้อความชี้ตรงปุ่มคำถามสำคัญว่า  “กดปุ่มคำถามสำคัญ”

การแสดงผลหน้าจอ : กรอบคำถามสำคัญแสดงขึ้นมา

ขึ้นข้อความชี้ตรงปุ่มเป้าหมายว่า  “กดปุ่มเป้าหมาย”

การแสดงผลหน้าจอ : กรอบเป้าหมายแสดงขึ้นมา

กดเลือกความถี่ของแหล่งกำเนิดคลื่น

การแสดงผล  : มีปุ่มแสดงการเลือกความถี่ที่ผู้ใช้กด

ขึ้นข้อความชี้ตรงปุ่มมุมแผ่นกั้นกระทำกับแนวระดับ (()  ว่า  “กดเลือกมุมที่แผ่นกั้นกระทำกับแนวระดับ (() ”

การแสดงผลหน้าจอ : เมื่อมีการกดปุ่มแสดงการเลือกมุมที่ผู้ใช้กด  ให้แสดงแผ่นกั้นวางตัวทำมุมกับแนวระดับตามมุมที่กดเลือก  

คำแนะนำการใช้งาน





เป้าหมายของกิจกรรม 





คำถามสำคัญ





เปิด-ปิด เสียงบรรยาย





กลับไปหน้าแรก





ขยายเต็มหน้าจอ





MW





กดเปิดตาราง�บันทึกผล





เวลาที่ผลิตไฟฟ้าได้ 


70 เมกะวัตต์





แถบแสดงกำลังไฟฟ้าที่ได้





ปุ่มเริ่มใหม่





กดเลือกเริ่มหรือหยุดผลิตพลังงานไฟฟ้า





กดไปตอบคำถามและสรุปผล





กดเริ่มระบุส่วนประกอบของโรงไฟฟ้า





กดและเลื่อนแถบปรับระดับแท่งควบคุม





กดใช้เครื่องนับ�รังสีไกเกอร์





ตัวอย่าง SMR ที่ออกแบบโดยบริษัท NuScale Power





ตัวอย่างแท่งควบคุม





รูป 2 แผนภาพแสดงการทำงานของหัววัดของ�เครื่องนับรังสีไกเกอร์-มึลเลอร์





รูป 1 ตัวอย่างเครื่องนับรังสีไกเกอร์-มึลเลอร์

การแก้ไขปัญหาเบื้องต้น



	หากพบว่า หน้าแสดงผลของสื่อมีขนาดเล็กในอุปกรณ์พกพา ให้เอียงอุปกรณ์ไปอีกแนวหนึ่ง และเมื่อได้ภาพและตัวอักษรขนาดใหญ่กว่าแล้ว ให้ตั้งค่าล็อคการหมุนหน้าจอในแนวนั้นไว้ ซึ่งทำได้โดยกดเลือกที่ปุ่มไอคอนลักษณะมีลูกศรวนรอบเช่น 

          กรณีที่ไม่ปรากฏภาพของสื่อให้เห็นในเบราว์เซอร์ ให้ลองกดปุ่ม Reload หรือ Refresh ที่มีสัญลักษณ์      บริเวณด้านบนของเบราว์เซอร์ ถ้ายังไม่ปรากฏภาพของสื่ออีก ให้ตรวจสอบการเชื่อมต่ออินเทอร์เน็ต 

	หากพบปัญหาอื่น ๆ เพิ่มเติม สามารถติดต่อเจ้าหน้าที่ดูแลสื่อประกอบบทเรียนวิชาฟิสิกส์ ได้ที่ e-mail: physics@proj.ipst.ac.th

เป้าหมาย: วัดมุมตกกระทบ (และมุมสะท้อน (  โดยเปลี่ยนความถี่ของแหล่งกำเนิดคลื่น 2 ความถี่ และแต่ละความถี่ เปลี่ยนมุมที่แผ่นกั้นกระทำกับแนวระดับ ( ) 3 ค่า

ไม้โปรแทรกเตอร์ครึ่งวงกลม

บันทึกผล



เริ่มใหม่

มาก



ปานกลาง



น้อย







แผ่นกั้น

แนวระดับ

เลือกมุมที่วัด

แสดงผล







ขึ้นข้อความชี้ตรงปุ่มเป้าหมายว่า  “กดปุ่มเป้าหมาย”

การแสดงผลหน้าจอ : กรอบเป้าหมายแสดงขึ้นมา

เลือกมุมที่วัด









แสดงผล



เป้าหมาย: วัดมุมตกกระทบ (และมุมสะท้อน (  โดยเปลี่ยนความถี่ของแหล่งกำเนิดคลื่น 2 ความถี่ และแต่ละความถี่ เปลี่ยนมุมที่แผ่นกั้นกระทำกับแนวระดับ ( ) 3 ค่า

ขึ้นข้อความชี้ตรงปุ่มมุมแผ่นกั้นกระทำกับแนวระดับ ()  ว่า  “กดเลือกมุมที่แผ่นกั้นกระทำกับแนวระดับ () ”

การแสดงผลหน้าจอ : เมื่อมีการกดปุ่มแสดงการเลือกมุมที่ผู้ใช้กด  ให้แสดงแผ่นกั้นวางตัวทำมุมกับแนวระดับตามมุมที่กดเลือก  

ทิศทางการเคลื่อนที่ของคลื่นสะท้อน





i1





i2







เส้นแนวฉาก











ไม้โปรแทรกเตอร์ครึ่งวงกลม

ขึ้นข้อความชี้ตรงปุ่มแสดงผล  ว่า  “กดปุ่มแสดงผล”

การแสดงผลหน้าจอ : เมื่อมีการกดปุ่มแสดงผลที่ผู้ใช้กด  โปรแกรมแสดงหน้าคลื่นเคลื่อนที่ตกกระทบแผ่นกั้น  แล้วสะท้อนออกมา 

โดยแสดงให้เห็นหน้าคลื่นขณะตกกระทบทำมุมกับแผ่นกั้นให้เป็น i1  และหน้าคลื่นของคลื่นสะท้อนทำมุมกับแผ่นกั้นเป็นมุม  i2 
โดยเมื่อหน้าคลื่นตกกระทบแผ่นกั้น หน้าคลื่นสะท้อนจะเป็นดังวีดิทัศน์นี้  https://www.youtube.com/watch?v=iGuUKRmytLw  (ข้อสังเกตเมื่อหน้าคลื่นกระทบแผ่นกั้นจะพบว่าหน้าคลื่นตลอดแนวไม่ได้ถึงแผ่นกั้นพร้อมกัน จึงต้องสะท้อนหน้าคลื่นเฉพาะส่วนที่กระทบแผ่นกั้นก่อน
แต่การแสดงภาพในสื่อไม่ได้แสดงแค่หน้าคลื่นเส้นเดียว จะแสดงหน้าคลื่นหลายๆหน้าคลื่นดังรูป ต่อเนื่องสม่ำเสมอกัน แล้วสะท้อนให้แต่ละหน้าคลื่นตกกระทบให้สะท้อนแบบในวีดิทัศน์ที่แนบลิงก์ให้ในข้างต้น)

                   มุมที่แผ่นกั้นกระทำกับแนวระดับ ()

กดปุ่มความถี่ของแหล่งกำเนิดคลื่น

เลือกมุมที่วัด





แสดงผล



เป้าหมาย: วัดมุมตกกระทบ (และมุมสะท้อน (  โดยเปลี่ยนความถี่ของแหล่งกำเนิดคลื่น 2 ความถี่ และแต่ละความถี่ เปลี่ยนมุมที่แผ่นกั้นกระทำกับแนวระดับ ( ) 3 ค่า

, 

, 





กดเลือกความถี่ของแหล่งกำเนิดคลื่น



การแสดงผล  : มีปุ่มแสดงการเลือกความถี่ที่ผู้ใช้กด

การสะท้อนของคลื่น

คำถามสำคัญ :  การสะท้อนของคลื่นผิวน้ำมีพฤติกรรมอย่างไร และอธิบายได้อย่างไร

ขึ้นข้อความชี้ตรงปุ่มคำถามสำคัญว่า  “กดปุ่มคำถามสำคัญ”

การแสดงผลหน้าจอ : กรอบคำถามสำคัญแสดงขึ้นมา

วัตถุประสงค์ของสื่อ



 

เพื่อศึกษาพฤติกรรมการสะท้อนของคลื่นผิวน้ำผ่านการทำกิจกรรมที่เป็นสถานการณ์จำลอง

คำแนะนำการใช้งาน



	ให้นักเรียนปฏิบัติตามกรอบข้อความและลูกศรแสดงขั้นตอนการทำกิจกรรมที่ปรากฏขึ้นมาตามลำดับ เช่น................

สื่อสถานการณ์จำลองแบบมีปฏิสัมพันธ์ (interactive simulation)

เรื่อง การสะท้อนของคลื่น

วัตถุประสงค์ของสื่อ

คำแนะนำการใช้งาน





เริ่ม

ข้อมูลทั่วไปเกี่ยวกับสื่อ

การแก้ไขปัญหาเบื้องต้น

สถาบันส่งเสริมการสอนวิทยาศาสตร์และเทคโนโลยี



กลุ่มวิชาฟิสิกส์

